[{"text_idx": "#000009", "text": "Adroddiad Blynyddol a Datganiadau Ariannol"}, {"text_idx": "#000010", "text": "Datganiad ar Gaethwasiaeth a Masnachu Pobl"}, {"text_idx": "#000014", "text": "Ar hyn o bryd, mae prif weithgareddau ymchwil y grw\u0302p yn canolbwyntio ar archwilio dulliau arloesol o brosesu signal, yn cynnwys rhwydweithiau symudol chwim 5G sydd wrthi\u2019n cael eu datblygu. Meddai\u2019r Athro Tang:"}, {"text_idx": "#000015", "text": "\u201cDrwy weithio ar dechnoleg prosesu signal digidol uwch, byddwn yn gwella ymarferoldeb rwydweithiau symudol yn sylweddol. Yn y man, gallai hyn arwain at ddarpariaeth band-eang cynhwysfawr a gwasanaeth neilltuol o ddibynadwy i ni fel defnyddwyr.\u201d"}, {"text_idx": "#000016", "text": "Mae Prifysgol Bangor, mewn cydweithrediad a\u0302 M-Sparc, y Parc Gwyddoniaeth newydd sydd wrthi\u2019n cael ei adeiladu ar Ynys Mo\u0302n, wedi bod yn gweithio ar ddatblygu Canolfan Ragoriaeth ym maes Digital Signal Processing (DSP) ar y safle. Byddai\u2019r Ganolfan arfaethedig yn dyfod ynghyd arbenigeddau 10 o bartneriaid diwydiannol sydd wedi cydweithio ag OCRG dros y degawd diwethaf. Byddai'r Ganolfan yn ceisio datblygu atebion arloesol i heriau diwydiannol, gyda ffocws clir ar nid yn unig wella eu cynnyrch, prosesau neu wasanaethau presennol, ond hefyd gyflwyno rhai newydd mewn modd cost-effeithiol."}, {"text_idx": "#000017", "text": "Wrth bwyso a mesur ei hymweliad dywedodd Gweinidog Sgiliau a Gwyddoniaeth Llywodraeth Cymru, Julie James AC: \u201cPleser oedd gweld y gwaith ymchwil sy\u2019n mynd rhagddo yn Ysgol Peirianneg Electronig Prifysgol Bangor o safbwynt archwilio dyfodol y seilwaith cyfathrebu. Mae technoleg yn datblygu bob dydd ac ardderchog yw gweld bod y gwaith arloesol hwn sy\u2019n cael ei arwain gan yr Athro Tang yn digwydd yma yng Nghymru.\u201d"}, {"text_idx": "#000018", "text": "Yr Athro Tang yn esbonio'r offer arbenigol yn y labordy i'r Gweinidog.\u201cNod Llywodraeth Cymru yw sicrhau bod modd i bob eiddo yng Nghymru fanteisio ar fand eang dibynadwy a chyflym iawn. Diben rhaglen Cyflymu Cymru yw galluogi pob ardal na fyddai wedi derbyn cyswllt o\u2019r fath i\u2019w dderbyn.\u201d"}, {"text_idx": "#000022", "text": "\u201cMae\u2019r gwaith mae\u2019r Athro Tang a\u2019i grw\u0302p ymchwil wedi ei gyflawni dros y degawd diwethaf wedi arwain at dderbyn dros \u00a35 miliwn o fuddsoddiad uniongyrchol gan rai o gewri\u2019r byd telegyfathrebu. Drwy gydweithio a\u0302\u2019r diwydiant a gwthio ffiniau technoleg arloesol, maen nhw i bob pwrpas yn herio\u2019r modd y mae\u2019r diwydiant yn ein darparu ni fel defnyddwyr a\u0302\u2019r data sydd ei angen arnom yn ein bywydau beunyddiol, yn ein gliniaduron, ffonau symudol a\u2019n setiau teledu. Mae hefyd yn gosod Prifysgol Bangor a\u2019r rhanbarth ar flaen y gad wrth i\u2019r datblygiadau cyffrous hyn gael eu gwireddu.\u201d"}, {"text_idx": "#000027", "text": "Delweddu, Data, Modelu a Graffeg"}]